20/05/2013 | Administración LocalMunicipal
Ferrol
Urbanismo
Notificación a Francisco Andrés Muñoz Casteleiro P 2/12

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado da Área de Medio Ambiente, Urbanismo, Servizos e Seguridade deste Concello, por delegación da Alcaldía do 13/06/2011 (BOP 29/06/2011), con data de hoxe, aprobou, elevándoa a resolución, unha proposta da xefatura da Sección de Urbanismo, que literalmente transcrita di así: I. Francisco Andrés Muñoz Casteleiro solicitou o día 11/1/2012 licenza de obras de acondicionamento e apertura da actividade de lavado manual de vehículos na rúa Santa Comba 7 baixo. II. En datas 11/6/2012 e 6/3/2013 se lle notificaron requirimentos para corrixir defectos ou requirir documentación, nos que se lle advertía que de conformidade co artigo 92.1 de Lei 30/92, transcorridos tres meses sen tender aos devanditos requirimentos, procederíase á caducidade do procedemento. III. Con data 15/2/2013 a Policía Local informa que aparentemente as obras están realizadas, pero a actividade esta pechada dende o verán do 2012. Ata a data non se deu cumprimento ao requirido. De conformidade co disposto no artigo 92.1 da Lei 30/92, de 26 de novembro, de réxime xurídico das administracións públicas e do procedemento administrativo común, nos procedementos iniciados a instancia de interesado se transcorrese o prazo de tres meses sen que o particular requirido realice as actividades necesarias para reanudar a tramitación, a Administración acordará o arquivo das actuacións, notificándoo ao interesado e contra a resolución que declare a caducidade procederán os recursos pertinentes. Non se ten constancia de que a data de hoxe presentase a documentación requirida e/ou fosen corrixidas as deficiencias sinaladas. De conformidade co exposto, e emitido informe polo xurista de Urbanismo, formúlase ao concelleiro delegado da Área de Medio Ambiente, Urbanismo, Servizos e Seguridade a adopción das seguintes propostas de resolucións: Declarar a caducidade do expediente de solicitude de licenza de obras de acondicionamento e apertura da actividade de lavado manual de vehículos na rúa Santa Comba 7 baixo, por estar paralizado o procedemento iniciado a súa instancia por tempo superior a tres meses, sen que teña aportado a documentación requirida para a resolución definitiva do procedemento. Dar traslado da presente resolución ao Negociado de Inspección e Disciplina Urbanística.” Recursos: Contra a devandita resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION p revio ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 15 de abril de 2013.” Ferrol, 30 de abril de 2013 O concelleiro delegado da Área de Medio Ambiente, Urbanismo, Servizos e Seguridade, por delegación da alcaldía de 13/06/2011 (BOP 29/06/2011) Guillermo Evia Pérez